28.mart, 2024

Brend Merix tradicionalno po deveti put nosilac priznanja „Moj izbor“

U sklopu kampanje „Najbolje u Srbiji”, koju sprovodi udruženje „Moja Srbija” već četrnaest godina, uz podršku Grada Beograda i Centra potrošača Srbije, održana je svečana dodela priznanja „Moj izbor” 2024., za najbolje brendove u svojoj kategoriji. Brend Merix je po deveti put osvojio ovu vrednu nagradu za najbolji proizvod u kategoriji „Kozmetika i sredstva za higijenu“. Nagrada „Moj izbor” dodeljuje se sa ciljem podsticanja razvoja domaće proizvodnje i promocije kvaliteta domaćih proizvoda i brendova.

„Veoma smo ponosni na činjenicu da su potrošači već deveti put izabrali brend Merix kao najbolji u svojoj kategoriji. Osluškujući potrebe naših vernih potrošača konstantno uvodimo inovacije i trudimo se da ispunimo njihova očekivanja, a ovo priznanje je dokaz da oni to prepoznaju“, istakao je David Micanović, mlađi brend menadžer.

Glasanje je za ovu nagradu organizovano u dva kruga – u prvom su građani glasali putem interneta, a u drugom krugu glasanje je sprovedeno na terenu, kada su imali mogućnost da biraju između pet favorita u svakoj kategoriji. Merix i ove godine ostaje na vrhu liste najdražih brendova među kupcima, kao domaći brend sa značajnom tradicijom i izvanrednom podrškom svojih vernih potrošača.

 **O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.